Ерлан Қарин: Президент либерализацияға ден қойып отырғанын тағы бір мәрте дәлелдеді
"Ерлан Қарин: Президент либерализацияға ден қойып отырғанын тағы бір мәрте дәлелдеді" | "https://abai.kz/post/96838"
TITLE: Ерлан Қарин: Президент либерализацияға ден қойып отырғанын тағы бір мәрте дәлелдеді
URL: https://abai.kz/post/96838
META: "Ерлан Қарин: Президент либерализацияға ден қойып отырғанын тағы бір мәрте дәлелдеді" | "https://abai.kz/post/96838"
DATE: 02.09.2019
AUTHOR(s): Abai.kz
TOTAL WORDS: 150
TEXT: Президенттің кеңесшісі Ерлан Қарин Мемлекет басшысының Қазақстан халқына Жолдауына қатысты пікір білдіріп, қандай бағыттарға басымдық берілгелі отырғанын айтып берді. «Президент бүгінгі Жолдауы арқылы саяси бәсекенің өсуін, көппартиялықты дамытуды, диалогты күшейтуді көздеп отыр. Менің ойымша, Мемлекет басшысы либерализация бағдарына ден қойып отырғанын тағы бір мәрте дәлелдеді. «Реформа үшін реформа жүргізудің» қажеті жоқ екенін ашық білдірді. Реформаларды іске асыруда ойлы да өлшенген қадамдар болуы керектігін айтты», - деді Ерлан Қарин Парламенттің бірлескен отырысынан кейін тілшілердің сауалдарына жауап бере отырып. Президенттің кеңесшісі өз сөзінде тағы да біршама бастамаларды атап өтті. «Президенттің саяси кеңесшісі ретінде қоғамдық диалогты дамыту, азаматтық диалогты күшейту туралы бастамаларын ерекше атап өтер едім. Әлбетте, Президент тарапының шағын және орта бизнесті дамыту бастамасының да маңызы зор. Мемлекет басшысы микро және шағын бизнесті салықтан үш жылға босату туралы Үкіметке заңнамалық негіз әзірлеуді тапсырды. Менің ойымша, бұл кәсіпкерлікті дамытуда өте керемет жігер береді. Жалпы, Жолдау өте үйлесімді болды», - деді Ерлан Қарин. Abai.kz
